## Núñez i Pradas treballaran conjuntament amb el sector pirotècnic per a harmonitzar la normativa vigent i adaptar-la a les seues necessitats

**↵

* Les dues conselleres destaquen la necessitat d'oferir un marc jurídic estable que conjugue seguretat, protecció del medi natural i la viabilitat de la indústria**

La consellera de Justícia i Interior, Elisa Núñez, i la consellera de Medi Ambient, Aigua, Infraestructures i Territori, Salomé Pradas, han mantingut una primera presa de contacte amb la presidenta de l'Associació de Pirotècnics de la Comunitat Valenciana (Piroval), María José Lora, i la vicepresidenta, Isabel Benavent.

La trobada s'ha centrat a buscar vies per a la millor harmonització de la normativa vigent per a adaptar-la a les necessitats del sector sense perjudici de la protecció del medi natural.

La consellera de Justícia i Interior ha posat de manifest que “treballarem amb serietat i rigor per a mantindre un dels principals senyals d'identitat de la Comunitat Valenciana com és la pirotècnica”.

La consellera de Medi Ambient, Aigua, Territori i Infraestructures, Salomé Pradas, ha valorat “aquesta primera presa de contacte” amb el sector pirotècnic i s'ha compromés a estudiar les seues propostes. “L'objectiu -ha dit- és conjugar el foment d'una indústria tan important per a la cultura i la identitat valencianes com la pirotècnica amb els principis del desenvolupament sostenible i la protecció de l'entorn”.

Fecha: 30/08/2023